b'\n_START_ARTICLE_\nNepjido\n_START_SECTION_\nZgodovina\n_START_PARAGRAPH_\n6. novembra 2005 je namesto Jangona glavno mesto postalo novo na\xc4\x8drtovano mesto Nepjido, oddaljeno pribli\xc5\xbeno 300 km severno, tri kilometre zahodno od majhnega kraja Pjinmana. Ime ("sede\xc5\xbe kraljev") je mesto dobilo 22. marca 2006. Razlog za prestavitev glavnega mesta naj bi bil dostopnost z vseh delov dr\xc5\xbeave in naj bi bilo zaradi osrednje lege primernej\xc5\xa1e kot prej\xc5\xa1nje glavno mesto. O tem so za\xc4\x8deli razmi\xc5\xa1ljati \xc5\xbee leta 2001._NEWLINE_27. marca 2006 je vlada prvi\xc4\x8d praznovala dan vojske v novem glavnem mestu. Pred izbranim ob\xc4\x8dinstvom in ob strogem poro\xc4\x8danju generala Tan \xc5\xa0veja je svetovna javnost prvi\xc4\x8d, \xc4\x8deprav cenzurirano, videla \xc5\xa1e nedokon\xc4\x8dane upravne stavbe. Na paradi je sodelovalo ve\xc4\x8d kot 12.500 vojakov. Novo glavno mesto se je zelo hitro \xc5\xa1irilo. Leta 2010 je imelo mesto po uradnih podatkih \xc5\xbee ve\xc4\x8d kot milijon prebivalcev. Neodvisni opazovalci menijo, da jih je bistveno manj.\n_START_SECTION_\nInfrastruktura\n_START_PARAGRAPH_\nKot pri mnogih novih na\xc4\x8drtovanih mestnih obmo\xc4\x8djih je tudi to jasno razdeljeno na razli\xc4\x8dne vladne \xc4\x8detrti, stanovanjska obmo\xc4\x8dja, voja\xc5\xa1ka obmo\xc4\x8dja, nakupovalna sredi\xc5\xa1\xc4\x8da, hotele in prosto\xc4\x8dasne dejavnosti. Vmes so umetna jezera, parki in \xc5\xa1iroke ulice. \xc5\xa0tevilne ugledne stavbe so bile \xc5\xbee kon\xc4\x8dane, npr. stavba mjanmarskega parlamenta._NEWLINE_Obmo\xc4\x8dje dveh kvadratnih kilometrov je bilo namenjeno za veleposlani\xc5\xa1tva in mednarodne ustanove._NEWLINE_Pagoda Upatasanti je bila odprta 2009 in je narejena po zgledu pagode \xc5\xa0vedagon v Jangonu._NEWLINE_Imajo tudi igri\xc5\xa1\xc4\x8de za golf, \xc5\xbeivalski vrt in safaripark. Prav tako so zgradili letali\xc5\xa1\xc4\x8de. _NEWLINE_Mesto je vmesna postaja na progi medkrajevnih avtobusov na poti Jangon\xe2\x80\x93Mandalaj. Tudi mestna \xc5\xbeelezni\xc5\xa1ka postaja je na \xc5\xbeelezni\xc5\xa1ki progi Jangon\xe2\x80\x93Mandalaj. Poleg tega je od tu  povezava v \xc4\x8caukpadaung. Vlak je pomembno prevozno sredstvo za sladkorni trs.'